**Մարիա Սուսանա Խիմենես Աուբերտ** (իսպ.՝ María Susana Giménez Aubert; հունվարի 29, 1941(1941-01-29) կամ հունվարի 29, 1944(1944-01-29), Բուենոս Այրես, Արգենտինա), արգենտինացի հեռուստահաղորդավարուհի, դերասանուհի և մոդել։ 1987 թվականից արգենտինական հեռուստատեսությամբ վարում է *Susana Giménez* թոք-շոուն (նախկինում կոչվում էր *Hola Susana*):

Կենսագրություն
--------------

Կիլմեսում Խիմենեսը ստացել է մանկավարժական կրթություն՝ տարրական դասարանների ուսուցիչ մասնագիտությամբ։ Մինչ հայտնի դառնալը քարտուղարուհի է աշխատել խոշոր գործարանում։ 1960-ական թվականների կեսերին Սուսանան սկսել է աշխատել որպես ֆոտոմոդել, նկարահանվում էր գովազդում, հայտնվում էր ամսագրերի շապիկներին։ 1968 թվականին տեղի ունեցավ նրա մուտքը կինո. փոքր դերեր էր խաղում կինոկատակերգություններում։ 1970 թվականին Խիմենեսը միացավ *Matrimonios y algo más* հեռուստատեսային սքեթչ-շոուի դերասանական կազմին և նշանավորվեց «Մարտին Ֆիեռո» հեռուստատեսային մրցանակի ստացումով որպես լավագույն առաջնելույթ ունեցած դերասանուհի։ 1970-ական թվականներին նա շատ է նկարահանվում ֆիլմերում և խաղում թատրոնում։ 1980-ական թվականների սկզբների Խիմենեսը վերադարձավ հեռուստատեսություն՝ Ալբերտո Օլմեյդոյի հետ դառնալով El Trece ալիքի «Ալբերտո և Սուսանա» սքեթչ-շոուի գլխավոր աստղը։ Բայց ցածր վարկանիշի պատճառով հաղորդումը հենց առաջին եթերաշրջանից հետո փակվեց։ Դրանից հետո Խիմենեսը կրկին կենտրոնացավ կինոյի և թատրոնի ուղղությամբ։

1987 թվականին Սուսանան դարձավ *Hola Susana* թոք-շոուի հաղորդավարը, որը Կառա Ռաֆայելայի *Pronto Raffaella?* (Իտալիայում և Իսպանիայում) և Օփրա Ուինֆրի (ԱՄՆ) հանրաճանաչ շոուների նմանատիպն էր։ Հաղորդումն ի սկզբանե հեռարձակվում էր ATP ալիքով, այնուհետև անցավ Canal 9, իսկ 1992 թվականից հեռարձակվում է Արգենտինայի խոշորագույն Telefe հեռուստաալիքով։ Շոուն նաև հեռարձակվում է Լատինական Ամերիկայի այլ երկրներում։ 1994 թվականից հաղորդումը եթեր հեռարձակվեց փրայմ-թայմին, իսկ 1998 թվականին փոխեց անվանումը *Susana Giménez* անվանումով։ Բազմիցս շոուն և Սուսանա Խիմենեսը՝ որպես հաղորդավարուհի, արժանացել են «Մարտին Ֆիեռո» հեռուստատեսային մրցանակի։

Ծանոթագրություններ
------------------

1. 1 2 3 4  cinenacional.com (իսպ.) — 2001.
2. 1 2  Susana Giménez: 80 datos, secretos y curiosidades que, quizás, no conocías de la gran diva argentina (իսպ.) — 2024.
3. ↑  A 35 años de su separación, los motivos por los que Susana Giménez y Ricardo Darín terminaron su romance: "Ricardo quería tener hijos y yo no quería, él quería ir a vivir a una casa y yo a un departamento" (իսպ.) — 2022.
4. ↑  «'I will never go back to Manchester,' says City's Argentine star Carlos Tevez – on £286,000 a week». Daily Mail. 2011 թ․ հունիսի 4. Վերցված է 2012 թ․ մայիսի 7-ին.

Արտաքին հղումներ
----------------

* *Susana Giménez* շոուն(իսպ.) Telefe-ի կայքում։
* Սուսանա Խիմենես Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սուսանա Խիմենես» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · Ինստագրամ |
|  |
| Թեմատիկ կայքեր | AllMovie · ČSFD · Internet Movie Database |
|  |
| Չափորոշչային վերահսկողություն | BNE: XX1578358 · ISNI: 0000000381750438 · LCCN: n92035365 · VIAF: 261465038 · WorldCat VIAF: 261465038 |

 |